tomron87/hebrew-wikipedia-sentences-corpus huggingface dataset:
טור טיילור למשל מאפשר לבצע קירוב פולינומי מסדר כלשהו לפונקציה מתמטית בסביבת נקודה קבועה כלשהי.
אם משמיטים את כלל האיברים פרט לאיבר מסדר אפס ולאיבר הליניארי - מתקבל קירוב ליניארי לפונקציה (קירוב מסדר ראשון).
אם מוסיפים גם את האיבר הריבועי, מתקבל קירוב מסדר שני וכן הלאה.
התמרת פורייה מאפשרת לקרב את הפונקציה על ידי בחירת התדרים הבולטים ביותר, גם כאן, ככל שיותר תדרים יתווספו לקירוב, כך שגיאת הקירוב תהא קטנה יותר.
על פי רוב האיברים קלים לחישוב ולכן מועדפים לצורך ניתוחים אנליטיים, וככל שנבחרים יותר איברים לייצג את הפונקציה - כך הקירוב טוב יותר, אך בעלות חישוב גבוהה יותר.
דוגמה נפוצה לקירוב פונקציה מתמטית היא קירוב זווית קטנה המספק קירוב מסדר ראשון לחישוב של הפונקציות הטריגונומטריות עבור זוויות קטנות.
קירובים שימושיים הנובעים מטורי טיילור
הקרובים תקפים עבור מספרים קטנים, :
(סינוס - קירוב זוויות קטנות)
(קוסינוס - קירוב זוויות קטנות מסדר שני)
(טנגנס - קירוב זוויות קטנות)
קירוב צורות גאומטריות בדרך כלל מתייחס לצורה מורכבת או לא מוגדרת כאל אחת מהצורות הבסיסיות לצורך פישוט החישובים הקשורים באותה הצורה.
דוגמה נפוצה לקירוב צורות ניתן לראות בחישובים הנוגעים לצורתו של כדור הארץ.
מרבית הניתוחים הפיזיקליים מתייחסים לכדור הארץ כאל כדור מושלם, אף על פי שהוא למעשה גאואיד.
למרות שניתן להשתמש בניתוח הפיזיקלי בנוסחאות הגאואיד, הקירוב לכדור מדויק מספיק למרבית הצרכים (חישובי כבידה לדוגמה) ומקל משמעותית על הניתוח ולכן מעדיפים להשתמש בו.
אם נדרש דיוק יוצא דופן בניתוח, למשל בשיגורי מעבורות לחלל וכיוצא בזאת, קירובים גסים כגון אלו אינם מבוצעים ומשתמשים בערכים המדויקים יותר (שגם הם על פי רוב קירובים בפני עצמם, אך בעלי שגיאה נמוכה יותר).
קירה מינטורן סדג'וויק היא שחקנית קולנוע וטלוויזיה יהודייה-אמריקאית, יורשת נפט, זוכת פרס אמי ופרס גלובוס הזהב על תפקידה בתור ברנדה לי ג'ונסון בסדרה "המפענחת".
סדג'וויק נולדה בניו יורק להנרי דוויט סדג'וויק, יורש למשפחת סדג'וויק אחת המשפחות העשירות והמשפיעות בארצות הברית, אנגלי בעל אמונה נוצרית אפיסקופלית ופטרישיה, אמריקאית יהודייה.
הוריה התגרשו כאשר הייתה בת שש.
סדג'וויק למדה במוסד חינוכי פרטי בקהילת אגודת הידידים.
היא החלה את לימודיה האקדמיים בשרה לורנס קולג', ועברה ללמוד באוניברסיטת דרום קליפורניה.
סיימה את לימודיה בהצלחה עם תואר ראשון בחוג לתיאטרון.
היא בת דודתה של השחקנית והדוגמנית אידי סדג'וויק.
משפחת סדג'וויק ידועה בחוג הסילון האמריקאי כאחת המשפחות המייסדות של ארצות הברית.
בני משפחתם חתמו על מגילת העצמאות והיו המייסדים של ניו אינגלנד.
משפחת סדג'וויק הייתה רבת השפעה עוד לפני הגעתם מאירופה לארצות הברית.
בשנת 2009 העריך מגזין פורבס את קרן הנאמנות המשפחתית של משפחת סדג'וייק בכ 14.3 מיליארד דולר, הקרן שרשומה באיי הבהאמס הייתה אחת הקרנות הפרטיות הסודיות בעולם עד לאחרונה כמו הקרן של משפחת פריצקר שלאחר סכסוך משפחתי חשפו את שווי נכסיהם.
בהיותה בת 16 השתתפה סדג'וויק באופרת הסבון "עולם אחר".
ב-1992 השתתפה בתפקיד ראשי בסרט הטלוויזיה "העלמה רוז וויט", שעוסק בהתמודדות עם השואה.
על תפקידה בסרט הייתה מועמדת לפרס גלובוס הזהב.
במהלך שנות ה-90 הופיעה ב"נולד בארבעה ביולי", "מר וגברת ברידג'"; "סינגלס"; "משהו לדבר עליו" על תפקידה בו הייתה מועמדת לפרס גלובוס הזהב; ו"פנומן" בו כיכבה בתור לייס פינמיין וזכתה בטקס פרסי הMTV בקטגוריית הנשיקה הטובה ביותר עם ג'ון טרבולטה.
ב-2002 שיחקה בסרט "בקצב נשי", שביימה רבקה מילר, בתו של ארתור מילר, המבוסס על ספר שכתבה באותו שם.
בקומדיית ההתבגרות "אריות יד שנייה" ובדרמה העצמאית "וודסמן", בה שיחקה לצד בעלה קווין בייקון.
הופעתה המרשימה ביותר הייתה בהפקה של סדג'וויק עצמה, "Cavedweller", בשל הופעה זו הייתה מועמדת לפרס אינדפנדנט ספיריט.
ב-2007 כיכבה בקומדיית הספורט "תוכנית המשחק", בה הופיעה בתור סטלה פקה, הסוכנת של כוכב הפוטבול העולה ג'ו קינגמן.
ב-2009 הופיעה במותחן הבדיוני "גיימר".
סדג'וויק כיכבה בסדרת הפשע "המפענחת".
בסדרה לוהקה לתפקיד הראשי של ברנדה לי ג'ונסון, שוטרת שמוצנחת לראשות יחידה עילית של חוקרים במשטרת לוס אנג'לס.
סדג'וויק הופיעה בסדרה במשך שבע שנים, בהן זכתה בפרס גלובוס הזהב בשנת 2007 וקיבלה עוד ארבע מועמדויות לפרס.
כן הייתה מועמדת חמש פעמים לפרס אמי עבור התפקיד.
הסדרה הסתיימה בשנת 2012 בעונה השביעית בעקבות החלטתה של סדג'וויק לעזוב את הסדרה.
ב-2012 שיחקה בסרט 'דיבוק' יחד עם השחקנים ג'פרי דין מורגן ומתיסיהו.
בשנת 2017 ביימה את סרט הטלוויזיה "סיפורה של ילדה" שמבוסס על הספר באותו שם.
בין השחקנים שהשתתפו בסרט קווין בייקון ובתם סוסי בייקון
סדג'וויק התחתנה בשנת 1988 עם שחקן הקולנוע זוכה פרס גלובוס הזהב קווין בייקון.
לזוג נולדו שני ילדים, טרוויס סדג'וויק וסוסי בייקון, שאף הופיעה לצד הוריה בסרט "מאהב קטן" ולצד אמה במספר פרקים בסדרה "המפענחת" בהם גילמה את דמותה של שרלין (צ'רלי), אחייניתה של דמותה של סדג'וויק.
סדג'וויק מגדירה את עצמה ואת משפחתה כיהודים.
השניים היו בין שורה של אמנים בהוליווד שנפגעו בפרשת ההונאה של ברנרד מיידוף.
ה"ניו יורק מגזין" דיווח שבני הזוג איבדו את כל הונם, למעט חשבונות העו"ש שלהם והבית שלהם.
בשנת 2009 הוענק לסדג'וויק כוכב טלוויזיה בשדרת הכוכבים של הוליווד.
הקיץ שבו הפכתי ליפה (2023)
ארי ודנטה מגלים את סודות היקום (אנ') (2023)
קירגיזסטן השתתפה לראשונה ב באטלנטה (1996), כששלחה למשחקים שני ספורטאים, ומאז משתתפת במשחקים דרך קבע.
במשחקי החורף השתתפה קירגיזסטן לראשונה ב.
המתחרים ששלחה קירגיזסטן למשחקים הפאראלימפיים השונים התחרו כולם בתחרויות הרמת כוח.
המשלחות אותן שלחה המדינה למשחקים לאורך השנים היו תמיד קטנות בגודלן, ומעולם לא עלו על שלושה ספורטאים.
במשלחותיה של המדינה ייצגו אותה גברים בלבד ומעולם לא נשלחה ספורטאית.
הספורטאים הנכים אותם שלחה קירגיזסטן למשחקים מעולם לא זכו במדליה פאראלימפית, ולא הגיעו להישגים ספורטיביים משמעותיים.
זהו שם באג'ורי; שם המשפחה הוא קירה.
מייג'ור קירה נריס היא דמות בדיונית ביקום הבדיוני של זיכיון "מסע בין כוכבים", המופיעה בסדרת הטלוויזיה "מסע בין כוכבים: חלל עמוק 9".
בשלבים המוקדמים של תכנון "מסע בין כוכבים: חלל עמוק 9", יוצרי התוכנית רצו לשלב בה את דמותה של הבאג'ורית רו לארן, שהייתה אורחת קבועה ב-"מסע בין כוכבים: הדור הבא".
מישל פורבס, אשר גילמה את סג"ם רו, דחתה את ההצעה, כך שהיה צורך ביצירת דמות באג'ורית חדשה במקומה.
בדמותה של קירה נריס, נאנה ויזיטור אמרה כי היא מרגישה "עסוקה לחלוטין בכל רמה של התפקיד".
על פי הנהוג בקרב הבאג'ורנים, שם המשפחה (קירה) מקדים את השם הפרטי (נריס).
הוריה הם קירה טאבן וקירה מרו ויש לה שני אחים ואחות (קירה ראון, קירה פוהל וקירה ג'אדה).
המשמעות המילולית של שם משפחתה הוא "אישה חזקה" בסלאבית.
קירה נריס נולדה בשנת 2343, במחוז דקור, על כוכב הלכת באג'ור, בעיצומה של תקופת כיבוש הכוכב על ידי הקרדאסים, שנמשכה למעלה מ-50 שנה.
בני משפחתה היו בעלי מעמד של אמנים.
בגיל 12, קירה גויסה לתא התנגדות תחת פיקודו של שקאר - חלק מתנועת מחתרת שביצעה פיגועי גרילה נגד קצינים ואזרחים הקרדאסים, במטרה להביא לסיום הכיבוש.
מייג'ור קירה היא הקצינה הבכירה ביותר של המיליציה הצבאית של באג'ור המוצבת לשרת על תחנת החלל חלל עמוק 9, המשמשת כקצינה הראשונה תחת קצין צי הכוכבים שהוצב לפקד על התחנה.
בפרקים הראשונים של הסדרה, המתרחשים לאחר נסיגת קרדאסיה מבאג'ור, הקצינה הצעירה בת ה-26 מוצאת עצמה בתפקיד בעל השפעה רבה על בנייתה מחדש של באג'ור, וההשפעות הפוליטיות על האזור, כתוצאה מכך, זאת בעקבות הצבתה לתחנת החלל, וקרבתה אל קומנדר בנג'מין סיסקו - שהבאג'ורנים מאמינים כי הוא שליח אשר נשלח אליהם מנביאיהם.
בתחילה, קירה מתנגדת לנוכחות הפדרציה על חלל עמוק 9, משום שהיא סבורה שלאנשי באג'ור לא צריך להיות כל קשר עם הפדרציה.
במשך הזמן היא משנה את דעתה, והופכת לאחת מהתומכות הגדולות בהצטרפותה של באג'ור אל הפדרציה.
כאשר הדומיניון משתלט על חלל עמוק 9 בתחילת המלחמה, קירה נשארת לשרת בתחנה, כקצינת קישור, במסגרת הסכם אי-הלוחמה בין באג'ור לבין הדומיניון.
תפקידה מאפשר לה לארגן תא התנגדות, הכולל את רום, קווארק וג'ייק סיסקו.
הם מבריחים מידע מודיעיני לצי הכוכבים, על פיו הדומיניון החלון להסיר את צי המוקשים שעל פי חור התולעת - אשר מונע מהדומיניון מלקבל תגבורת מרביע גמא.
כמו כן, היא מצליחה לחבל במערך הנשק של התחנה, ובכך לאפשר לצי הכוכבים לכבוש מחדש את התחנה.
ניסיונה של קירה במחתרת הבאג'ורנית זיכו אותה בקידום לדרגה המקבילה ללוטננט-קולונל, שהיא מקבילה גם כן לתקן של קומנדר בצי הכוכבים, וזאת על מנת לסייע להתנגדרות הקרדאסית נגד הדומיניון.
קירה, אודו וגארק מוברחים אל תוך קרדאסיה, על מנת ללמד את דמאר טקטיקות של ארגון תנועת מחתרת עם פיקוד מבוזר.
תא ההתנגדות שלהם מצליח לחדור אל מספנות של הדומיניון, ולגנוב מהם את הנשק של הברין, אשר ספינות החלל של הפדרציה מצאו עצמן חסרות הגנה ממנו.
מעשיהם אפשרו למהנדסים של צי הכוכבים לפתח מערכות הגנה אשר יוכלו להתנגד לנשק זה.
בסיומה של המלחמה, קירה מקבלת פיקוד על תחנת חלל עמוק 9, לאחר היעלמותו של קפטן סיסקו.
בשנת 2374 היא מקודמת לדרגת קולונל.
בעזרתו של ויק פונטיין, קירה יוצר מערכת יחסים רומנטית עם אודו, שערג לה במשך שנים.
הנשארים נשארים יחדיו, עד אשר אודו עוזב על מנת להצטרף אל "הקשר הגדול" - כוכב הבית של בני-עמו, המשתנים.
דמותה של קירה נריס נמצאת גם ביקום המראה.
בפרק "Crossover" קירה נתקלת בבת-דמותה מ"הצד השני", שהיא המנהלת של "טרוק נור", כאשר אילם גארק-של-הצד-השני הוא הקצין הראשון שלה.
קירה מצליחה לשכנע את סיסקו-של-הצד-השני לעמוד בראש מרד הארצנים.
המורדים, בשלב מאוחר יותר, מצליחים להשתלט על "טרוק נור" וללכוד את המנהלת, אולם היא מצליחה לברוח, בעזרתו של נוג-של-הצד-השני.
המנהלת מצליחה, בסופו של דבר, לשכנע את בראייל-של-הצד-השני לעבור אל היקום "הרגיל", על מנת לגנוב משם את כדור הנבואה של הבאג'ורנים, וקירה מתאהבת בו.
נאנה ויזיטור דחתה את הרעיון כי דמותה של המנהלת היא ביסקסואלית, ואמרה שגילמה אותה על מנת להציג אותה כ"נרקיסיסטית מוחלטת, מצידה.
לא היה לכך כל קשר למיניות".
עם זאת, בפרקים מאוחרים יותר, המנהלת ממשיכה לחיות כמוקפת בהרמון, הן של גברים והן של נשים, ובסופו של דבר - היא נמצאת במערכת יחסים רומנטית עם גרסת היקום המקביל לאזרי טיגאן.
מצוין כי קירה לא נראתה סוגדת באופן פרטי, עד לפרק "Ties of Blood and Water" משנת 1997.
קירו גליגורוב (במקדונית: Киро Глигоров; 3 במאי 1917 – 1 בינואר 2012) היה הנשיא הראשון של מקדוניה, ומנהיגהּ בעת הפיכתה מרפובליקה סוציאליסטית תחת הרפובליקה הפדרלית הסוציאליסטית של יוגוסלביה למדינה עצמאית.
גליגורוב כיהן בתפקיד נשיא מקדוניה משנת 1991 עד 1999. טרם הפיכת הרפובליקה המקדונית למדינה עצמאית כיהן בתפקידים רבים במערכת הפוליטית של הרפובליקה הפדרלית הסוציאליסטית של יוגוסלביה, לרבות מזכיר המדינה לענייני כספים ברשות המבצעת של המועצה הפדרלית, חבר הנשיאות היוגוסלבית ונשיא האספה הפדרלית (הפרלמנט הפדרלי).
בשנת 1999 החליף אותו בוריס טרג'קובסקי בתפקיד נשיא מקדוניה.
קירה רדינסקי (נולדה ב־28 ביולי 1986) היא מדענית מחשב המתמחה בכריית מידע ובינה מלאכותית, מנהלת ויזמת היי-טק ישראלית.
חברת מליאת רשות ניירות ערך.
לשעבר דירקטורית מדע נתונים ומדענית ראשית ב-eBay ישראל.
הוריה נפרדו בטרם נולדה, והיא עלתה לישראל כשהייתה בת 4. גדלה בנשר עם אמה, דודתה וסבתה.
האם, מתמטיקאית בהכשרתה, עבדה במספר עבודות במקביל כדי לפרנס את משפחתה.
אביה של רדינסקי עלה בנפרד לישראל, חזר בתשובה ולא נמצא בקשר עימה.
רדינסקי למדה בתיכון ע"ש יצחק רבין בנשר.
בין השנים 2004–2007 שירתה ביחידה הטכנולוגית של חיל המודיעין כמתכנתת, וזכתה ב־2006 בפרס ביטחון ישראל כחלק מצוות תכנות ביחידתה.
רדינסקי מתגוררת בזכרון יעקב, נשואה לשגיא דוידוביץ, יזם הייטק ומנכ"ל חברת SparkBeyond, שמפתחת מנוע חיפוש המתמקד בתגליות ובמדע.
בשנת 2002, בגיל 15, החלה רדינסקי ללמוד בטכניון במסגרת תוכנית המצוינים.
את שלושת תאריה האקדמיים קיבלה מהפקולטה למדעי המחשב בטכניון.
את התואר הראשון סיימה בשנת 2008, ולאחר מכן למדה לתואר שני ולדוקטורט במסלול ישיר תחת הנחייתו של פרופסור שאול מרקוביץ.
בתואר השני עסקה בתחומים הקשורים ללמידה תלוית־זמן ולבינה מלאכותית.
בשנת 2012, בגיל 26, סיימה את עבודת הדוקטורט שלה, בה תיארה מתודולוגיה לניבוי אירועים על סמך שכיחות שאילתות באינטרנט, וניתוח סמנטי של טקסטים מ-500 השנים האחרונות, ארכיוני חדשות מהניו יורק טיימס משנת 1851, ומאגרי מידע נוספים.
משנת 2016 היא מכהנת כמדענית מבקרת בטכניון פרו בונו, ובמסגרת תפקידה עובדת מול בתי החולים ושותפה לבניית מודלים וחיפוש תבניות כדי לצפות מה ההסתברות שמטופל מסוים ילקה במחלה, ובמקביל לאפשר לקבל החלטה בבחירת התרופה ומינונה על פי ניתוח של מקרים דומים.
באוגוסט 2018 רדינסקי יחד עם שחר הראל, סטודנט לתואר שני במדעי המחשב בטכניון, יצרה מערכת חכמה לפיתוח תרופות חדשות.
המערכת עושה שימוש בבינה מלאכותית ולמידה עמוקה על מנת לקצר את השלב הראשון בפיתוח תרופה, הכולל סריקה של מספר עצום של מולקולות ואיתור אלו שיש בהן פוטנציאל רפואי.
המערכת עושה שימוש בידע כימי ורפואי קיים על מנת להציע אפשרויות לתרופות חדשות.
רדינסקי פרסמה מעל 50 מאמרים מדעיים .
היא שיתפה פעולה עם מעבדת מדעי המידע של יחידה 3060 בצה"ל.
בין השנים 2009–2012 עבדה רדינסקי במחלקת המחקר במיקרוסופט.
במהלך התמחות בת שלושה חודשים במטה מיקרוסופט ברדמונד פיתחה יחד עם אריק הורביץ, מנהל שותף בחטיבה, את "דברה" (Debra), מערכת Big Data המוצאת תבניות ושרשרות אירועים היסטוריים ועל סמך זה חוזה מגמות עתידיות.
במסגרת המחקר רדינסקי הייתה שותפה ל-10 פטנטים רשומים, המחקר זכה לחשיפה גדולה ופרסום עולמי ואף נבחר בין כתבות הטכנולוגיה הטובות לשנת 2013. רדינסקי זכתה בפרסים ומלגות שונות והופיעה באירועים טכנולוגיים וכנסים רבים בעולם, כגון: ועידת TEDx, כנס וול סטריט ג'ורנל ועוד.
רדינסקי גם הובילה במיקרוסופט פרויקטים בתחום החיזויים האנליטיים, כגון: שיפור התוצאות במנוע החיפוש "בינג" ומערכת מבוססת בינה מלאכותית שחוזה התקפות סייבר על ארגונים.
במאי 2012 הקימה יחד עם ירון זכאי-אור את חברת ההזנק סיילס פרדיקט (SalesPredict).
החברה פיתחה מערכת המבוססת על אלגוריתמי למידת מכונה ועיבוד שפה טבעית לחיזוי אנליטי אשר מספקת שירותים לאנשי מכירות וחברות, בעיקר מיון ומציאת לקוחות פוטנציאליים, באמצעות כריית מידע ממקורות שונים.
היא כיהנה כמנהלת טכנולוגיות ראשית של חברת ההזנק, וכחברת דירקטוריון.
ביולי 2016 רכשה חברת eBay את סיילס פרדיקט תמורת עשרות מיליוני דולרים.
לאחר המכירה מונתה רדינסקי לדירקטורית מדע נתונים ומדענית ראשית ב-eBay ישראל.
באוקטובר 2019 התמנתה ליושבת ראש וסמנכ"לית טכנולוגיה של חברת הסטארט־אפ דיאגנוסטיק רובוטיקס, שרדינסקי הייתה ממקימיה שנתיים קודם לכן בטכניון.
החברה מפתחת מערכות בינה מלאכותית לאוטומציה וחיזוי בעולם הדיאגנוסטיקה הרפואית על מנת לסייע לרופאים ולמטפלים לקבל החלטות אבחוניות מהירות ומדויקות יותר.
בנוסף מכהנת כדירקטורית בחברת נביוס.
חברת מליאת הרשות לניירות ערך (מיוני 2017)
חברת ועדת ההיגוי בפרויקט "מהנדסות העתיד" של התעשייה האווירית, ידיעות אחרונות ו־ynet, שמטרתו לעודד נשים ונערות לבחור בלימודי מקצועות מדעיים וטכנולוגיים, ובמקצועות הנדסה בפרט
חברה במועצת המנהלים הטכנולוגית של קופת חולים מכבי
חברה במועצה הטכנולוגית של HSBC.
מספר פרסים מטעם הטכניון: פרס הפרויקט המצטיין בפקולטה למדעי המחשב, פרס עוזר ההוראה המצטיין ופרס החדשנות הטכנולוגית (2007–2008)
מלגה מטעם גוגל המיועדת לנשים בתחום של כריית מידע, ובנוסף זכתה בפרס אניטה בורג מטעם גוגל, המיועד ל־20 נשים מובילות במדעי המחשב (2009–2012)
פרס מטעם יאהו בתחומים של אלגוריתמים, כריית מידע ואחזור מידע (2011)
השאת משואה בטקס הדלקת המשואות ביום העצמאות (2014)
רדינסקי היא חברה בפורום הכלכלי העולמי (WEF).
רשימות עיתונאיות שציינו את רדינסקי
MIT Technology Review כלל אותה ברשימת ממציאים עד גיל 35 (2013).
המגזין ציין חיזוי של התפרצות מגפת כולרה בקובה, תופעה שהכתה בתדהמה את הקהילה הרפואית.
המגזין ציין כי מציאת התבניות על ידי המחשב יוצרת ניבויים "טובים כמו של בני אדם".
טיים מגזין הכתיר אותה (בגיליון המוקדש להמצאות) כ"ממציאה מודרנית" בזכות האלגוריתם שפיתחה לניבוי אירועים (2013)
גלובס בחר בה במקום השני ברשימת הצעירים המבטיחים של עולם העסקים הישראלי (2013)
מעריב בחר בה כאחת מ־100 ישראלים מעוררי השראה (2013)
פורבס ישראל בחר בה כאחת מ־10 יזמיות ישראליות ששווה לעקוב אחריהן (2013)
Times of Israel בחר בה כאחת מחלוצי הטכנולוגיה הישראלים (2015)
Forbes העולמית בחר בה כאחת מ־30 הצעירים המובילים בטכנולוגיה מתחת לגיל 30 (2015) (30Under30)
פורבס ישראל בחר בה כאחת מ־30 הצעירים המבטיחים של ישראל מתחת לגיל 30 (2016) (30Under30)
פורבס ישראל בחר בה כאחת מ־50 הנשים המשפיעות בישראל (2016)
ליידי גלובס בחר בה כאשת השנה (2016)
Mako בחר בה לרשימת האנשים הכי המשפיעים בישראל (2016)
Telecom News בחר בה כאחת מ־20 האישים הבולטים ביותר, שהובילו את עולם התקשורת וההייטק הישראלי (2017)
קירוב אוסין הוא קירוב המתייחס לבעיות דינמיקת נוזלים בהן שדה הזרימה כולל הפרעה קטנה.
פותח בשנת 1910 על ידי קרל וילהלם אוזיין (Carl Wilhelm Oseen).
עבודתו התבססה על ניסויי ג'ורג' סטוקס אשר עסקו בחקר ספירה ברדיוס הנופלת לתוך נוזל בעל צמיגות .
אוסין פיתח תיקון הכולל פקטור אינרציה עבור המהירות שנלקחת בחישובי סטוקס לפתירת הבעיה.
הקירוב שלו הוביל לשיפור של חישובי סטוקס.
תנועה איטית של חלקיקים קטנים זורם נפוצה בביו-הנדסה ואווירונאוטיקה.
נוסחת הגרר של אוסין ניתנת לשימוש במסגרת כדוגמה: שקיעת חלקיקים בצנטריפוגה, קולואידים ודם העובר תחת בידוד של גידולים ואנטיגנים.
ניתן לשימוש במספר אפליקציות, כמו היווצרות ערפיח ואטומיזציה של נוזלים.
זרימת דם בכלים קטנים, למשל נימים, מאופיינת על ידי מספרי ריינולדס ווומרסלי קטנים.
צינור בקוטר עם זרימה של , צמיגות של 0.02 בשיווי משקל של דם, צפיפות של 1 וקצב פעימות לב של , ייתן מספר ריינולדס של ומספר וומרסלי של 0.0126. במספרים כה קטנים (), אפקטי הצמיגות של הנוזל יהפכו לדומיננטיים.
הבנת התנועה של החלקיקים חיונית עבור חישוב כוח הגרר, למשל עבור חקירת תנועה או הזזה של תאים סרטניים (גרורה).
אוסין החשיב את הספירה כסטציונרית, כאשר הנוזל זורם במהירות U במרחק אינסופי ממנה.
זהו פתרון גבולי כאשר מספר ריינולדס שואף ל-0. כאשר מספר ריינולדס הוא קטן וסופי, (למשל 0.1) נדרש תיקון עבור הנחת האינרציה.
אוסין הציב את המהירויות הבאות במשוואות נאוויה-סטוקס:
בהצבת המהירויות, והזנחה של הנגזרות מסדר שני נקבל את הנגזרת של קירוב אוסין:
כאשר הפתרון של משוואת סטוקס נפתר על סמך בסיס קירוב אוסין, כוח הגרר ההידרודינמי נתון על ידי:
הוא מספר ריינולדס המתבסס על רדיוס הספירה.
הכוח ממשוואת אוסין נבדל מהכוח ממשוואת סטוקס בפקטור של:
כאשר הלחץ הויסקוזי נשלט על ידי האיבר האחרון.
איבר האינרציה נשלט על ידי האיבר :
והשגיאה נתונה על ידי היחס:
כאשר , זה הופך לבלתי מוגבל, ולכן לא ניתן להתעלם מהאינרציה בשדה הזרימה הרחוק יותר.
משוואת סטוקס מובילה ל .
כיוון שהגוף הוא מקור לערבוליות, יהפוך ללוגריתמי שאינו מוגבל עבור .
דבר זה אינו פיזיקלי וידוע כ"פרדוקס סטוקס".
הזורם שבסמוך לספירה נמצא כמעט במנוחה, ובאזור זה כוחות האינרציה זניחים ולכן משוואת סטוקס נכונה ומוצדקת.
במרחק גדול מהספירה, מהירות הזורם שואפת ל- U וקירוב אוסין הוא המדויק יותר.
אבל משוואת אוסין התקבלה משימוש במשוואת סטוקס עבור כל שדה הזרימה.
התשובה לבעיה זו ניתנה על ידי פרודמן (Ian Proudman) ופירסון (J.
Pearson) בשנת 1957. הם פתרו את משוואת נאוויה סטוקס והציעו פתרון סטוקס משופר בסביבת הספירה ופתרון אוסין משופר רחוק מהספירה, באינסוף, והצליחו להתאים בין שני הפתרונות.
במכניקת הזורמים, קירוב בוסינסק (על שם המתמטיקאי והפיזיקאי הצרפתי, ז'וזף ולנטן בוסינסק , 1842–1929) משמש בשדה של זורם המונע על ידי ציפה (מונח הידוע גם כקונבקציה טבעית).
לפי קירוב זה, הפרשי הצפיפויות קטנים מספיק כדי שיהיה אפשר להזניחם, מלבד במקרים שהם חלק מביטוי המוכפל ב-g, תאוצת הכובד.
ההפרש בהתמדה הוא זניח, אך תאוצת הכובד מספיק גדולה, כדי להפוך את ההפרש במשקל הסגולי לניכר.
גלי הקול זניחים כאשר נעשה שימוש בקירוב בוסינסק, מאחר שאלה נעים ומשנים צפיפויות.
זורמי בוסינסק נפוצים בטבע (למשל חזיתות אטמוספיריות, זרמי ים, רוחות קטבטיות), בתעשייה (נפיצת גז צפוף, ונטילציית קולט אדים) ובסביבה הבנויה (ונטילציה טבעית, חימום מרכזי).
הקירוב מדויק למדי בקרב זורמים רבים, ומקל על המתמטיקה והפיזיקה.
הקירוב מקל מאוד על החישוב, משום שכאשר עוסקים בשני זורמים בצפיפויות ו-, וההפרש הוא זניח, ניתן להשתמש פשוט בצפיפות מאותו סדר גודל.
אנליזת ממדים מראה כי תחת נסיבות אלה, המקרה היחיד שבו הגרביטציה g תיכנס לתוך המשוואות היא בגרביטציה המצומצמת , כאשר:
המספר חסר הממדים הנפוץ ביותר הוא מספר ריצ'רדסון ומספר ריילי.
המתמטיקה של הזורם היא אפוא פשוטה יותר משום שיחס הצפיפות (, מספר חסר ממדים) לא משפיע על הזורם.
קירוב בוסינסק משליט את ההנחה שיחס זה הוא בדיוק אחד.
מאפיין של זורם בוסינסק הוא שהוא נראה זהה כאשר נצפה במצב הפוך, וזהויות הזורם מתהפכות.
לדוגמה, נדמיין חלון פתוח בחדר חמים.
האוויר החמים בפנים קל יותר מהאוויר הקר בחוץ, אשר זורם אל החדר מטה לכיוון הרצפה.
עתה נדמיין את המצב ההפוך: החדר קריר והאוויר בחוץ חמים.
במצב זה האוויר זורם פנימה לעבר התקרה.
אם הזורם הוא בוסינסקי (והחדר סימטרי), אז מבט אל החדר הקר מכיוון הפוך הוא בדיוק כמו אל החדר החם, מכיוון ישר.
זאת משום שהדרך היחידה שהצפיפות נכנסת לתוך הבעיה היא באמצעות הגרביטציה המצומצמת , שתורמת רק שינוי סימן כאשר משנים את המצב מחדר חם לקר.
דוגמה לזורם לא-בוסינסקי היא בועות העולות במים.
התנהגות של בועות אוויר העולות במים שונה מאוד מהתנהגות מים היורדים באוויר: במקרה הראשון, בועות עולות נוטות ליצור קליפות המיספריות, בעוד מים היורדים באוויר מתפצלים לטיפות גשם (בסקלות קטנות, מתח פנים נכנס לבעיה ומקשה על הסוגיה).
קירבי היא סדרת משחקי וידאו שנוצרה על ידי HAL Laboratory ונינטנדו.
בעקבות סדרת המשחקים גם נוצרה סדרת אנימה שמבוססת על סדרת המשחקים, "Kirby: Right Back at Ya!" (ששמה ביפן הוא כשם סדרת המשחקים hoshi no kaabii).
המשחק הראשון בסדרה הוא "Kirby's Dream Land" שיצא לאור בשנת 1992. הסדרה מתמקדת בקירבי, יצור ורוד, חמוד ועגול אשר יכול לשאוב לתוכו יצורים אחרים באמצעות הפה שלו.
כאשר הוא עושה זאת, הוא יכול לירוק אותם בחזרה או לבלוע אותם ולקבל את הכוחות שלהם, הנקראות יכולות למידות עגלגלה.
המשחקים בסדרה מעוצבים כך שגם אנשים המנוסים במשחקים וגם אנשים שלא יוכלו להנות מהם.
כמו כן, הוא יכול לעוף כשהוא עוצר בתוכו אוויר.
משחקים אלו הם משחקי פלטפורמה.
ניתן לדעת האם המשחק הוא משחק ראשי אם השם היפני שלו מכיל את המילים "星のカービィ" (Hoshi no Kaabi)
+שם המשחקשנת יציאה לאורקונסולההערותKirby's Dream Land1992גיים בויKirby's Adventure1993NESהמשחק הראשון בסדרה שבו קירבי יכול להעתיק את היכולות של האויבים שהוא בולע.Kirby's Dream Land 21995גיים בויKirby Super Star1996SNESנקרא "Kirby's Fun Pak" באירופה.
המשחק הראשון בסדרה שבו קירבי יכול לצרף לשורותיו את האויבים שלו, במקום לבלוע אותם ולקבל את היכולות שלהם.
משחק זה מורכב משישה משחקים קטנים יותר:
Dyna Blade - קירבי נלחם בציפור דיינה בלייד, שמשמידה את הגידולים של ארץ החלומות.
Gourmet Race - מרוץ שבו קירבי מתחרה נגד המלך דידידי ובו הוא צריך להגיע למקום הראשון ולאסוף כמה שיותר מזון.
The Great Cave Offensive - קירבי נופל למערה וצריך לצאת ממנה ולמצוא את כל אוצרותיה
Revenge of Meta Knight - קירבי צריך לעצור את יריבו מטה נייט, שמנסה להשתלט על ארץ החלומות באמצעות ספינת האוויר שלו, ההאלברד.
Milky Way Wishes - קירבי יוצא למסע ברחבי הגלקסיה כדי למנוע מהשמש והירח להילחם.
במשחק זה קירבי מקבל יכולות העתקה מגביעים, במקום מלבלוע את אויביו.
נחשב לעלילה הראשית של "Kirby Super Star".Kirby's Dream Land 31997SNESKirby 64: The Crystal Shards2000נינטנדו 64המשחק הראשון בסדרה שמוצג בגרפיקות תלת-מימד.
משחקים אלו הם משחקים בז'אנר שונה מהמשחקים הראשיים (למעט "Kirby's Epic Yarn").
+שם המשחקשנת יציאה לאורקונסולההערותKirby's Pinball Land1993גיים בוימשחק פינבול.Kirby's Dream Course1994SNESמשחק בסגנון גולף.Kirby's Avalanche1995SNESנקרא "Kirby's Ghost Trap" באירופה.
המשחק היחיד בסדרה שלא יצא ביפן.Kirby's Block Ball1995גיים בוימשחק פאזל הדומה למשחק "Breakout".Kirby's Toy Box1996SNES (Satellaview)אוסף מיני-משחקי פאזל.
יצא לשירות "Satellaview" ביפן בלבד.Kirby's Star Stacker1997גיים בוימשחק פאזל הדומה למשחק "Dr.
Mario".Kirby Tilt 'n' Tumble2000גיים בוי קולורבמשחק זה קירבי נשלט באמצעות חיישן תנועה המותקן בקלטת המשחק.Kirby Air Ride2003נינטנדו גיימקיובמשחק מרוצים.Kirby: Canvas Course2005נינטנדו DSנקרא "Kirby: Power Paintbrush" באירופה.
במשחק זה השחקן מזיז את קירבי באמצעות קווים המצוירים באמצעות הסטיילוס של הנינטנדו DS.Kirby's Epic Yarn2010Wiiבמשחק זה, במקום להשתמש ביכולות העתקה, קירבי העשוי מצמר יכול לשנות את צורתו.Kirby Mass Attack2011נינטנדו DSבמשחק זה השחקן מזיז עשרה קירבים באמצעות הסטיילוס של הנינטנדו DS.Kirby Fighters Deluxe2014נינטנדו 3DSמשחק לחימה.
המשחק הראשון בסדרה עם אפשרות לשחק אונליין.Super Kirby Clash2019נינטנדו סוויץ'המשך ל-"Team Kirby Clash Deluxe".Kirby Fighters 22020נינטנדו סוויץ'המשך ל-"Kirby Fighters Deluxe".Kirby's Dream Buffet2022נינטנדו סוויץ'משחק מרוצים.
משחקים אלו הם חידושים של משחקים ישנים יותר.
המשחק מכיל מיני-משחקים חדשים ומצב חדש בשם "Meta Knightmare" שבו אפשר לשחק את המשחק בתור מטה נייט.Kirby Super Star Ultra2008נינטנדו DSחידוש של "Kirby Super Star".
Helper to Hero - משחק שבו אחד מהחברים העוזרים של קירבי יכול להילחם בבוסים.
בשנת 2001 יצאה סדרת אנימה בשם .
הסדרה נוצרה על ידי הסטודיו .Warpstar Inc, ודובבה לאנגלית על ידי 4Kids Entertainment, שגרסתם לסדרה דובבה למספר של שפות, ביניהן עברית (ששודרה בערוץ הילדים בין השנים 2005-2004).
הסדרה מספרת שלפני אלפי שנים, יצור אפל בשם נייטמר (Nightmare, הרשע של המשחק Kirby's Adventure), הופיע ויצר חברה בשם Nightmare Enterprises, הידועה גם כ"תאגיד NME", שהיו בו הרבה צבאות שכבשו חלק נרחב מהייקום.
היו צבאות שנלחמו בתאגיד, אך נכשלו.
עם זאת, כולם די הופתעו כאשר הספינה של קירבי מתרסקת קרוב לקאפי טאון (כפר פופופו בדיבוב היפני).
הם מוצאים שהוא זעיר, עגול, ורוד, וילד, שלא כמו הרצון של טיף (פומו בדיבוב היפני) שיהיה אביר חזק.
למרות המאפיינים האלו כמעט כמו הלוחם שלו, הוא ממהר להציל את כל מי שנמצא בסכנה.
הוא התיידד מהרה על ידי האחים טיף וטוף (באן בדיבוב היפני), יחד עם משרתיהם פולולו (לולולו במשחקים ובדיבוב היפני) ופאלהלה (להלהלה במשחקים ובדיבוב היפני).
קירבי ומטה נייט הם מגזע שפעם נלחם בנייטמר בשביל להגן על הגלקסיה והם יכולים להגיע לגיל שמעל 200.
מספר קטעים בסדרה היפנית שונו או צונזרו כשהסדרה עובדה בארצות הברית, בין היתר רכבו הראשון של קינג דידידי שבסדרה היפנית הופיע כרכב צבאי טלוא ובסדרה היפנית שונה לרכב עם תותח שעליו הסמל של דידידי עצמו.
וכן, בסדרה הופיעו לצד הדמויות במשחק גם דמויות מקוריות.
קירבי באקטס (מאנגלית: Kirby Buckets) היא סדרת קומדיית מצבים אמריקאית ששודרה לראשונה בדיסני XD ארצות הברית ב-20 באוקטובר 2014, ובערוץ דיסני ישראל ב-25 בפברואר 2015. המככבים בה הם: ג'ייקוב ברטראנד, מקיי קורטיס, טיפני אספנסן, אוליביה סטאק, קייד סאטון ודין ג'ולין.
העונה הראשונה הסתיימה בארצות הברית ב-12 באוגוסט 2015, ובישראל ב-20 בדצמבר 2015.
ב-13 בינואר 2015 הוחלט על חידוש הסדרה לעונה שנייה, כשהפקת העונה נקבעה למרץ 2015. פרק שצולם בעונה 2 אך שודר שבוע לאחר פרק של עונה 1 שודר ב-19 באוגוסט 2015 בארצות הברית וב-6 בספטמבר 2016 בישראל.
העונה המלאה עלתה לשידור בארצות הברית ב-7 באוקטובר 2015, וב-13 בספטמבר 2016 בישראל.
העונה הסתיימה בארצות הברית ב-29 באוגוסט 2016 ובישראל ב-28 במרץ 2017.
ב-4 במרץ 2016 הסדרה חודשה לעונה שלישית.
שם הסדרה השתנה בעונה זו ל-Kirby Buckets Warped.
הסדרה הסתיימה ב-2 בפברואר 2017 בארצות הברית וב-23 באוקטובר 2017 בישראל, לאחר 3 עונות ו-59 פרקים.
הסדרה מתמקדת בנער בן ה-13 קירבי באקטס, החולם להיות אנימטור מפורסם.
קירבי רואה את ציוריו קמים לתחייה וביחד עם חבריו יוצא להרפתקאות משונות ובלתי צפויות, תוך כדי התחמקות מאחותו הכועסת וחברתה.
קירבי (ג'ייקוב ברטראנד) - אוהב לצייר, חולם להיות אנימטור מפורסם.
חברם הטוב של פיש ואלי.
פיש (מקיי קורטיס) - אחד מחבריו הטובים של קירבי, כמו אלי.
בלינדה (טיפני אספנסן) - חברתה הטובה של דון, עושה מעשים טיפשיים בעבורה ותמיד נאמנה לה.
דון (אוליביה סטאק) - מנסה להיות מקובלת.
אחותו הגדולה של קירבי, שונאת את ציוריו.
אלי (קייד סאטון - אחד מחבריו הטובים של קירבי, כמו פיש.
מאצ'ו טאקו (דין ג'ולין) - דמות מצוירת שקירבי צייר, קמה לתחיה בדמיונו.
אמא של קירבי (סוזי ברט).
אבא של קירבי (מייקל נאוטון).
בפיזיקה מתמטית, קירוב WKB או שיטת WKB היא שיטת קירוב ליניארי לצורך מציאת פתרונות של משוואות דיפרנציאליות חלקיות עם מקדמים המשתנים במרחב.
בדרך כלל, נעשה שימוש בשיטה זו עבור חישוב סמי-קלאסי במכניקה קוונטית, שבו פונקציית הגל מתנהגת כפונקציה אקספוננציאלית, המתפשטת סמי-קלאסית במרחב ואשר או המשרעת או הפאזה של פונקציה זו משתנים באופן איטי.
מקור השם WKB הוא בראשי תיבות של המדענים ונצל-קרמרס-ברילואן (Wentzel–Kramers–Brillouin).
קירוב זה ידוע גם כקירוב LG או קירוב ליוביל-גרין (Liouville–Green).
לעיתים הוא נקרא JWKB או WKBJ כאשר ה-J מתייחסת לג'פרי (Jeffreys).
קירוב WKB קרוי על שם הפיזיקאים: גרגור ונצל, הנס קרמרס ולאון ברילואן (Wentzel–Kramers–Brillouin), אשר פיתחו אותה בשנת 1926.
בשנת 1923, פיתח המתמטיקאי הבריטי הרולד ג'פרי שיטה כללית של קירוב לפתרונות משוואות ליניאריות דיפרנציאליות מסדר שני.
שנתיים מאוחר יותר פותחה משוואת שרדינגר וונצל, קרמרס, וברילואן שלא היו מודעים לעבודה המוקדמת של ג'פרי, פיתחו קירוב ליניארי כללי שניתן ליישמו כפתרון למשוואת שרדינגר.
מקורות מוקדמים יותר לשיטה ניתן למצוא בעבודתם של : קרליני (1817), ליוביל (1837), גרין 1837, ריילי (1912) וגנז בשנת 1915. יש הסבורים כי ניתן לזהות את ז'וזף ליוביל וג'ורג' גרין כאבות השיטה ולכן קירוב זה ידוע גם כקירוב LG או קירוב ליוביל-גרין (Liouville–Green).
תרומתם של ונצל, קרמרס, וברילואן לשיטה הייתה הכללת הטיפול של נקודות מפנה , על ידי "תפירת" הפתרונות התנודתיים והזמניים משני צדי נקודת המפנה.
לדוגמה, פתרון משוואת שרדינגר עם גבעת אנרגיה פוטנציאלית (אזור סביב מקסימום מקומי של אנרגיה פוטנציאלית).
באופן כללי, תאוריית WKB היא שיטה למציאת קירוב לפתרון משוואות דיפרנציאליות אשר נגזרתה הגבוהה ביותר מוכפלת בפרמטר קטן, :
מניחים פתרון בצורת הרחבה לטור אסימפטוטי:
מניחים משוואה דיפרנציאלית ליניארית מסדר שני כגון:
עבור הסדר המוביל, אפשר לקרב את משוואה :
בגבול שבו , האיבר הדומיננטי ניתן על ידי:
הצבת 2 גדלים אלו כשווים והשוואת החזקות של ב"סדר 0" מניבה:
המוכרת כמשוואה איקונלית עם הפתרון:
השוואת החזקות של בסדר הראשון קובעת:
המוכרת כמשוואת מעבר עם הפתרון:
מאחר ש- יכול להיות הן חיובי והן שלילי, קירוב WKB של בסדר ראשון יהיה צירוף ליניארי של זוג פתרונות כדלהלן:
ניתן לקבל פתרונות לסדרים גבוהים יותר על ידי חישוב דומה של:
משוואת שרדינגר שאינה תלויה בזמן במימד אחד היא:
ניתן לכתוב משוואה זו בצורה אחרת:
פונקציית הגל ניתנת להגדרה על ידי אקספוננט של פונקציה אחרת, (המשויכת לפעולה), אשר יכולה להיות גם פונקציה מרוכבת:
הנגזרת , יכולה להתפצל לחלק ממשי ולחלק מדומה הכוללים את הפונקציות הממשיות ו-:
ואז משרעת פונקציית הגל היא ואילו הפאזה היא: .
משוואת שרדינגר מתחלקת ל-2 משוואות: אחת עבור החלק הממשי ואחת עבור החלק הדמיוני כדלהלן:
לאחר מכן, משתמשים בקירוב הסמי-קלאסי, קירוב WKB.
משמעות הדבר היא כי כל פונקציה מפותחת כטור חזקות של קבוע פלאנק המצומצם, .
מתוך המשוואות לעיל, ניתן לראות כי טור החזקות חייב להתחיל עם סדר של כדי להתאים לחלק הממשי של המשוואה.
על מנת להשיג גבול קלאסי טוב, יש צורך להתחיל עם חזקה גבוהה של קבוע פלאנק המצומצם, ככל האפשר:
עבור "סדר 0" ניתן להביע את ו- כך:
הנגזרות הראשונות ו- נמחקו מאחר שהן כוללות פקטורים מסדר גודל של הגבוה יחסית לסדר הדומיננטי .
מצד אחד, אם המשרעת משתנה לאט יחסית בהשוואה לפאזה , אזי מקבלים:
המשוואה שלעיל, , תקפה רק כאשר האנרגיה הכללית גדולה יותר מהאנרגיה הפוטנציאלית , כפי שקורה תמיד בתנועה קלאסית.
אחרי ביצוע תהליך דומה לסדר הבא בפיתוח לטור חזקות, מקבלים כפתרון למשוואת שרדינגר את פונקציית הגל:
מצד שני, אם הפאזה משתנה לאט יחסית בהשוואה למשרעת , אזי מקבלים:
המשוואה שלעיל, , תקפה רק כאשר האנרגיה הפוטנציאלית גדולה יותר מהאנרגיה הכללית , כפי שקורה תמיד במנהור קוונטי.
אחרי ביצוע תהליך דומה לסדר הבא בפיתוח לטור חזקות, כמקודם, מקבלים כפתרון למשוואת שרדינגר את פונקציית הגל:
2 הפתרונות המקורבים למשוואת שרדינגר, הן והן , נעשים סינגולריים בנקודת המפנה או נקודת ה"תפר", כאשר ולכן אינם תקפים בנקודה זו.
תקפות הקירובים היא מעל ומתחת גבעת הפוטנציאל.
מעל גבעת הפוטנציאל החלקיק מתנהג כגל חופשי - פונקציית הגל אוסצילטורית.
מתחת גבעת הפוטנציאל החלקיק עובר שינויים אקספוננטציאלים במשרעת.
על מנת להבטיח את הגלובליות של קירוב WKB עבור משוואת שרדינגר הכוללת גבעת פוטנציאל נדרש למצוא פתרון מקורב בנקודות המפנה שבהן .
עבור נקודת המפנה הקלאסית, וקרוב ל- , הביטוי ניתן לפיתוח כטור חזקות:
משוואה דיפרנציאלית זו ידועה כמשוואת איירי וניתן להביע את פתרונה במונחים של פונקציית איירי:
"תפירת" פתרון זה עם 2 הפתרונות המקורבים מעל ומתחת גבעת הפוטנציאל נעשית על ידי מציאת היחס בין המקדמים השונים, ו-.
מאחר שפונקציות איירי בגבול האסימפטוטי, הופכות לפונקציות אקספוננטציאליות כגון: סינוס וקוסינוס, ניתן להביע את היחס בין המקדמים השונים דרך "פונקציות הקשר":
לסיכום, מתקבל פתרון מקורב גלובלי עבור משוואת שרדינגר הכוללת גבעת פוטנציאל.
קירה קירילובנה, הנסיכה הגדולה של רוסיה , הייתה בתו של קיריל ולדימירוביץ', הנסיך הגדול של רוסיה ואשתו של לואי פרדיננד, נסיך פרוסיה.
קירה נולדה ב-9 במאי 1909 לקיריל ולדימירוביץ', הנסיך הגדול של רוסיה ולויקטוריה מליטה, נסיכת אדינבורו וסקסה-קובורג-גותה, בתם של אלפרד, דוכס אדינבורו וסקסה-קובורג-גותה - בנה של ויקטוריה, מלכת הממלכה המאוחדת ומריה אלכסנדרובנה, הנסיכה הגדולה של רוסיה - בתו של אלכסנדר השני, קיסר רוסיה.
בעת לידתה היו הוריה בגלות, משום שניקולאי השני, קיסר רוסיה לא אישר את נישואי הוריה, אולם זמן קצר לאחר לידתה חנן ניקולאי את אביה והתיר לו לחזור לרוסיה.
קירה ואחותה מריה גדלו כנסיכות מפונקות, ולמדו רוסית, אנגלית, גרמנית וצרפתית.
כשהגיעה לפרקה התקשתה קירה למצוא לה בעל מתאים.
בתחילה התעניינה באלפונסו, נסיך אסטוריאס, בנו של אלפונסו השלושה עשר, מלך ספרד, אולם התאכזבה כשאלפונסו התעניין יותר באחת מבנותיו של ניקולאס, נסיך יוון ודנמרק.
לאחר מכן חשבה להתחתן עם קונסטנטין סואוצו, בן דודו של קרול השני, מלך רומניה, אולם קרול השני סירב להתיר את הנישואים מסיבות פוליטיות.
לבסוף התחתנה קירה בשנת 1938 עם לואי פרדיננד, נסיך פרוסיה, בנו של וילהלם, נסיך הכתר של גרמניה, ונולדו להם 7 ילדים.
לאחר קשר ה-20 ביולי נכלאו בני המשפחה על ידי הגסטאפו בדכאו, ושהו שם עד לשחרור המחנה על ידי הצבא האמריקני באפריל 1945.
לאחר מלחמת העולם השנייה, נקראה קירה להעיד במקרה של אנה אנדרסון, בת דודתה מדרגה שנייה, שטענה כי היא אנסטסיה ניקולאייבנה, הנסיכה הגדולה של רוסיה, אולם קירה סירבה להאמין לה, וטענה שזאת לא אנסטסיה.
מאוחר יותר התאכזבה קירה כשבנה פרידריך וילהלם ויתר על זכויותיו לראשות בית הוהנצולרן, והתחתן עם אשה פשוטת עם.
בספטמבר 1967 הגיע אחיה ולדימיר קירילוביץ', הנסיך הגדול של רוסיה לבקרה, ובאותו לילה היא חטפה התקף לב, וב-8 בספטמבר מתה.
בשנת 1938 התחתנה קירה קירילובנה עם לואי פרדיננד, נסיך פרוסיה, בנו של וילהלם, נסיך הכתר של גרמניה, ממנו נולדו לה 7 ילדים:
קירה הוא כפר פלסטיני, בנפת סלפית, ממזרח ובצמוד לכיפל חארס, ממערב למרדה ומדרום לזיתא ג'מעין, בגובה של כ-470 מ' מעל פני הים.
מדרום, מעבר לכביש 5 נבנתה העיר אריאל.
לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה כ-1,387 תושבים בשנת 2016.
על פי מועצת הכפר יש חמישה מקורות אפשריים לשם הכפר:
המילה קירה מקורה בשפה היוונית, ומשמעותה "הגברת היפה".
בסורית, המשמעות היא "גברת שיולדת".
יש אגדה המספרת ששמו של הכפר מקורו באישה בשם קיריס שגרה בכפר.
השם מגיע מהמילה הערבית קרא (قرى) שמשמעותה אורח.
השם נובע מהמילה הערבית קיר (قير) שמשמעותה זֶפֶת חומר ששימש למריחה על גמלים שקיבלו גרדת.
בשנת 1870 ביקר חוקר ארץ ישראל ויקטור גרן בכפר, והעריך שגרו בו כ-300 תושבים, וכתב: .
במפקד 1922 שנערך על ידי שלטונות המנדט הבריטי, הייתה בקירה אוכלוסייה של 87 מוסלמים.
בשנת 1945 במפקד שערכו שלטונות המנדט הבריטי, האוכלוסייה בכפר הייתה 140 מוסלמים.
בשנת 1961, האוכלוסייה של קירה מנתה 259 נפש.
לאחר מלחמת ששת הימים, בשנת 1967, מנתה אוכלוסיית הכפר 256 נפשות.
על פי סקר שערך המנדט הבריטי בשנת 1945, שטח הכפר הוא 2,249 דונם.
מתוכם: הכפר עצמו היה בנוי על 14 דונם, לחקלאות שימשו 1,620 דונם והיתר – 615 דונם, היו אדמות בּוּר.
בשנת 2013 (לאחר חלוקה מחדש של שטחי הכפרים בשנת 2012, על ידי הרשות הפלסטינית), היה שטח הכפר 2,451 דונם, מתוכם: הכפר היה בנוי על 156 דונם, 2,189 היו "ניתנים לעיבוד" והיתר – 106 דונם, היו אדמות בור.
לאחר הסכמי אוסלו, סווגו אדמות הכפר.
2,393 דונם שהם מאדמות הכפר הוגדרו כשטח B, ו-58 דונם, 2.4% מהאדמות, הוגדרו כשטח C.
גדר ההפרדה שהוקמה באזור אריאל, חוצצת בין קירה לבין עיר הנפה – סלפית, ומצריכה עיקוף המאריך את הדרך בכ-20 ק"מ.
באוקטובר 2019, במסגרת "פעולת תג מחיר", השחיתו רעולי פנים מכוניות וריססו כתובות בכפר.
קירגיזסטן משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010).
לאורך השנים צברו ספורטאי הנוער הקירגיזסטנים שבעה מדליות, מתוכן מדליית זהב יחידה.
קירגיזסטן משתתפת גם במשחקי החורף האולימפיים לנוער.
אולם, עד כה לא זכה ספורטאי נוער אולימפי קירגיזסטני במדליה במשחקי החורף.
המשלחת הראשונה של קירגיזסטן למשחקים האולימפיים לנוער הייתה לאולימפיאדת הנוער סינגפור.
המשלחת כללה שמונה ספורטאים שהתחרו בשישה ענפי ספורט.
המשלחת הגיעה להישגים נאים בענפים היאבקות עם זכייה במדליית זהב בקטגוריית משקל עד 58 ק"ג נערים בסגנון יווני-רומי ומדליית ארד בקטגוריית משקל עד 50 ק"ג נערים בסגנון יווני-רומי, ובג'ודו עם זכייה במדליית ארד בקטגוריית משקל עד 100 ק"ג נערים.
בענף האגרוף ספורטאי המשלחת דורגה במקום הרביעי בקטגוריית משקל חצי-כבד נערים.
ספורטאי המשלחת התחרו גם בענפים קאנו/קיאק, קרב חמש מודרני ושחייה אולם לא הגיעו להישגים גבוהים.
המשלחת לאולימפיאדת הנוער נאנג'ינג מנתה שבעה ספורטאים שהתחרו בשישה ענפי ספורט.
המשלחת זכתה במדליית כסף יחידה בענף הג'ודו בקטגוריית משקל עד 100 ק"ג נערים.
אולם, בניגוד לאולימפיאדת הנוער סינגפור, ספורטאי המשלחת לא הגיעו להישגים בענפים הרמת משקולות, קאנו/קיאק, קליעה, קרב חמש מודרני ורכיבה אך לרב סיימו במקומות האחרונים.
קירגיזסטן השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאי יחיד שהתחרה בענף סקי למרחקים.
הספורטאי לא הגיע להישגים משמעותיים.
המשלחת לאולימפיאדת הנוער לילהאמר כללה ספורטאית יחידה שהתחרתה בענף ביאתלון.
הספורטאית סיימה במקומות האחרונים והשתתפותה הייתה סמלית.
קירה הוגאן היא מתאבקת אמריקאית.
היא מוכרת בעיקר בשל תקופתה בארגון ההיאבקות Impact Wrestling, שבו הייתה פעמיים אלופת זוגות הנוקאאוטס של אימפקט.
הוגאן החלה את קריירת ההיאבקות שלה בשנת 2015 באטלנטה.
ב-16 באפריל היא ניצחה את אואן נייט, וזכתה באליפות הבין מגדרית של WWA4. בשנת 2016 החלה לעבוד במספר ארגונים נוספים ברחבי ארצות הברית, ביניהם הארגון Reality of Wrestling בבעלותו של בוקר טי וארגון הנשים Shine Wrestling.
ב-11 בפברואר 2017, היא זכתה באליפות הספיריט של WSU.
כעבור ארבעה חודשים היא הפסידה את האליפות לג'ורדיין גרייס.
ב-17 באוקטובר 2017, דווח שהוגאן חתמה על חוזה בארגון Impact Wrestling.
הוגאן ערכה את הופעת הבכורה שלה בארגון ב-1 בפברואר 2018 בקרב שבו ניצחה את אלופת הנוקאאוטס, לאורל ואן נס, בקרב שאינו היה על התואר.
בעקבות ניצחון זה, היא קיבלה הזדמנות להתחרות על האליפות שבוע לאחר מכן, אך בקרב זה הפסידה.
ב-22 באפריל, הוגאן רשמה את אירוע השלם וצפה הראשון שלה, שבו הפסידה בקרב לטאיה ואלקירי.
השתיים התחרו פעם נוספת ב-3 במאי בקרב שבו הוגאן ניצחה כתוצאה מפסילה לאחר שהותקפה על ידי טסה בלנצ'רד.
עקב התקיפה, הוגאן התחרתה נגד בלנצ'רד ב-17 במאי בקרב שבו נוצחה על ידי האחרונה.
ב-14 ביוני, הוגאן איתגרה את בלנצ'רד לקרב ללא פסילות, אך גם בקרב זה הוגאן הפסידה.
ב-4 באוקטובר, הוגאן הפסידה לסו יאנג.
לאחר הקרב, התנהלה תיגרה בין יאנג לבין אלי.
הוגאן נחלצה לעזרת אלי, אך יאנג הכניסה אותה אל תוך ארון מתים.
באירוע נועד לתהילה, שנערך ב-14 באוקטובר, אלי הצילה את הוגאן והוציאה אותה מארון זה.
באירוע Homecoming, שנערך ב-6 בינואר 2019, הוגאן וג'ורדיין גרייס הפסידו בקרב זוגות לאלי וסו יאנג.
ב-11 באוגוסט 2021 בפרק של התוכנית Dark: Elevation, ערכה הוגאן את קרב הבכורה שלה בארגון All Elite Wrestling (AEW), שבו הפסידה להיקארו שידה.
ב-20 באוגוסט בפרק הספיישל The First Dance של התוכנית השבועית Rampage, הוגאן הפסידה לג'ייד קארגיל.
ב-16 באוקטובר בפרק של התוכנית Dynamite, נחלה הוגאן הפסד לפנלופה פורד.
אליפות זוגות הנוקאאוטס של אימפקט (פעמיים) - עם טאשה סטילז
PWI דירג אותה במקום ה-60 מתוך 100 המתאבקות הטובות ביותר לשנת 2020
האליפות הבין מגדרית של WWA4 (פעם אחת)
קירה ניקול קוסרין היא שחקנית וזמרת אמריקאית-יהודייה.
נודעת בעיקר בזכות תפקידה בתור פיבי ת'נדרמן בסיטקום גיבורי-העל "משפחת רעם".
קוסרין נולדה בניו ג'רזי שבארצות הברית.
הייתה רקדנית ומתעמלת בצעירותה, ואף למדה בלט בתיאטרון הבלט בוקה.
התחנכה בחטיבת הביניים של בית הספר הפרטי פיין קרסט.
הוריה הופיעו בברודוויי, אמה הייתה שחקנית ואביה מנהל מוזיקלי, מנצח ומפיק תקליטים, וע לכן גדלה על הבמה, לשירה ולריקוד.
לאחר שהשתתפה בסדנת משחק מול מצלמה, היא התאהבה במקצוע, והחליטה לעבור ללוס אנג'לס, קליפורניה, בשנת 2011 כדי לפצוח בקריירת במשחק.
הוריה של קוסרין הם ממוצא יהודי-אשכנזי ונולדו למשפחות שהגיעו במקור ממזרח אירופה.
הופיעה לראשונה בטלוויזיה בשנת 2012 בפרק 'היאבקות' בסיטקום הנעורים "שייק" מבית ערוץ דיסני האמריקאי.
בשנת 2013, היא החלה לגלם את פיבי ת'נדרמן בסיטקום גיבורי-העל של ניקלודיאון "משפחת רעם".
בשנת 2015 הייתה מועמדת לפרס בחירת הילדים של ניקלודיאון בקטגוריית "שחקנית הטלוויזיה האהובה".
בסתיו 2015, שיחקה בסרט הטלוויזיה מבית ניקלודיאון "הפלגה משוגעת אחת" בתור אלי באואר.
בשנת 2017, בספיישל הטלוויזיוני של "מחנה הקיץ הלוהט של ניקלודיאון", בו השתתפה על תקן עצמה.
בשנת 2019 לקחה חלק בסרט האנימציה מבית ניקלודיאון "בר-מזל", שם דיבבה את שאנון.
באותה שנה היא השתתפה בעונה השנייה של סדרת האימה "קל כנוצה" מבית שירות הסטרימינג של הולו, בה היא גילמה את נדיה.
וב-2024 שיחקה בסרט המשך של "משפחת רעם" שבו שיחקה את פיבי ת'נדרמן.
לה ערוץ יוטיוב בו היא מפרסמת קאברים ושירים.
ב־24 בפברואר 2018, הכריזה שסינגל הבכורה שלה, "Spy", יצא ב־16 במרץ 2018. ב־11 בינואר 2019, הוציאה את הסינגל השני שלה, "ויניל", ביחד עם וידאו קליפ.
באפריל 2019 יצא אלבום הבכורה שלה "Off Brand".
ביולי 2023, קוסרין הכריזה על אירוסיה למוזיקאי מקס צ'סטר, לאחר כשלוש שנות זוגיות ביחד.
ב-15 באוקטובר 2018 קוסרין שיתפה על תחושותיה ברשתות: "אני מניחה שאני לא יכולה לצפות מכל הזרים להרגיש את העוצמות שאני מרגישה, בתור יהודייה צעירה שלמדה על השואה וספציפית גם על אנה פרנק במהלך ילדותה...
אולי זו אני רגישה יתר על המידה.
בכל אופן זה עדיין מפריע לי".
שנה פרס קטגוריה תוצאה 2015פרסי בחירת הילדים של ניקלודיאון שחקנית טלוויזיה אהובה מועמדות 2016 כוכבת טלוויזיה אהובה מועמדות 2017 מועמדות 2018 מועמדות2025
קירגנגה הוא כפר במחוז קולו במדינת הימאצ'ל פרדש שבהודו.
הכפר ממוקם בגובה כ-3,000 מטרים מעל פני הים בעמק פרוואטי .
הכפר מבודד מכפרי האזור וההגעה לשם היא רגלית.
הדרך לכפר עוברת סמוך לנהר פרוואטי .
קירגנגה הוא טרק פופולרי בקרב מטיילים ונחשב כחלק משביל החומוס.
בכפר יש מעיינות חמים שנחשבים קדושים.
ב-1999 נהרג עמיחי כהן כשמעד ונפל בדרך לכפר.
ביולי 2007 נרצח סמוך לכפר דרור שק מטייל ישראלי בן 23. ב-21 ביולי 2009 נעלם עמיחי שטיינמץ שטייל לבדו באזור וככל הנראה נרצח.
קירבי האוול-בפטיסט היא שחקנית אנגלייה.
היא מוכרת מתפקידיה בין היתר בסדרה הקומית "המקום הטוב" (2018–2020), במותחן הריגול "להרוג את איב" (2018–2022), בקומדיה השחורה "בארי" (2018–2023), בדרמת המסתורין "ורוניקה מארס" (2019), בקומדיה הלהט"בית "למה נשים רוצחות" (2019), ובשל הופעתה לצד קולין פארל בסדרת המסתורין של אפל TV פלוס, "שוגר" החל מ-2024.
האוול-בפטיסט' נולדה בפברואר 1987 בלונדון, הממלכה המאוחדת להורים ממוצא אנגלי וג'מייקני והחלה לשחק ב"תיאטרון אנה שייר" (Anna Scher Theatre).
היא עברה ללוס אנג'לס כדי ללמוד במכון לי סטרסברג לתיאטרון ולקולנוע והשתתפה בחטיבת מערכונים שיצרה השחקנית איימי פולר.
היא החלה להופיע ב-2008 בסדרת הדרמה הרפואית "הולבי סיטי" בתור חולה וב-2011 שיחקה לראשונה בסרט הקצר "Prepping Keisha", בתור קאישה ג'יימס.
גם במאית, תסריטאית ומפיקה2014Minor Alterationsרוביסרט קצר
גם תסריטאית ומפיקה2015Textbook Adulthoodליידי2017נשמה של כלבמאיה2018It's a PartyהאנהFind Meג'ורדן2021באושר (אנ')מודיקרואלהאניטה דארלינגמלכות הקופונים ג'ואנה "ג'וג'ו" ג'ונסוןלילה אחרון (אנ')אלכס2022קאטוומן: על הכוונתצ'יטהדיבובהטלפון של מר הריגן (אנ')מיס הארט2023הפילה של הקוסםהרוזנתדיבוב2024We Strangersריי מרטין
קירבי הוא שטח גלילי המיועד למפקד אוכלוסין בצפון מחוז פייק, ארקנסו, ארצות הברית.
הקהילה שוכנת על כביש 70 של ארצות הברית; הוא ממוקם באמצע הדרך בין דייזי לגלנווד.
נכון למפקד 2010, אוכלוסייתה מנתה 786 אנשים.
חינוך ציבורי לתלמידי בתי ספר יסודיים ותיכוניים מסופק על ידי מחוז בית הספר קירבי, הכולל:
בית ספר יסודי קירבי, משרת את הגן עד כיתה ו'.
תיכון קירבי, משרת את כיתות ז' עד י"ב.
קמע בית הספר והקבוצות האתלטיות הן הטרויאנים עם חום ואפור כצבעי בית הספר.
קירבי היא עיירה בחבל וינונדוט שבאוהיו בארצות הברית.
בשנת 2019 נרשמו בעיירה 110 תושבים.
היסודות לקירבי הוקמו בשנת 1854, על ידי אם.
Kirby), שעל שמו גם נקראת העיירה.
סניף דואר נחנך בעיירה זמן מה לאחר מכן באותה השנה.
לפי לשכת מפקד האוכלוסין של ארצות הברית, שטח העיירה הוא כ-0.28 קילומטרים רבועים.
נכון למפקד האוכלוסין של שנת 2000, התגוררו בעיירה 132 נפשות, 52 משקי בית ו-37 משפחות.
הרכב האתני בעיירה היה 100% לבנים.
ההכנסה החציונית למשק בית הייתה כ-33,333 דולרים, ואילו ההכנסה החציונית למשפחה הייתה 51,094 דולר לשנה בקירוב.
ההכנסה החציונית לגברים הייתה כ-33,333 דולרים, בעוד לנשים הייתה 25,833 דולרים לשנה.
נכון למפקד האוכלוסין של 2010, התגוררו בעיירה 118 נפשות, 50 משקי בית ו-29 משפחות.
ההרכב האתני בעיירה היה 99.2% לבנים ו-0.8% משני מוצאים או יותר.
נכון למפקד זה, בעיירה נמנו 50 משקי בית, ב-26% מתוכם היו ילדים מתחת לגיל 18. ב-40% ממשקי הבית היו זוגות נשואים שחיים יחד.
10% נוהלו על ידי אישה יחידה, 8% נוהלו על ידי גבר יחיד ו-42% נוהלו על ידי לא נשואים.
28% משקי נוהלו על ידי יחידים, וב-8% על ידי בני 65 ומעלה.
גודל משק הבית הממוצע עמד על 2.3 נפשות וגודל המשפחה הממוצע עמד על כמעט 3 נפשות.
הגיל החציוני בעיירה היה 32.5 שנים.
קירבה הוא סרט התבגרות דרמטי משנת 2022. הסרט בוים על ידי לוקאס דונט, ונכתב על ידי דונט ואנג'לו טיכסנס, שחזרו לשתף פעולה אחרי סרטם "נערה" משנת 2018. בסרט מככבים אדן דמברין, גוסטב דה ואלה, אמילי דקן ולאה דרוקר.
הסרט עוקב אחרי שני נערים מתבגרים, שהידידות הקרובה שלהם נקלעת לקשיים כאשר חבריהם לבית הספר שמים לב לאינטימיות ביניהם, מה שמוביל לקרע בין השניים.
הסרט הוקרן לראשונה בפסטיבל הקולנוע בקאן ה-75, ב-26 במאי 2022, וזכה לתשבחות המבקרים ולפרס גרנד פרי.
הסרט יצא לאקרנים בצרפת ב-1 בנובמבר 2022, בבלגיה ב-2 בנובמבר, בהולנד ב-3 בנובמבר ובישראל ב-2 במרץ 2023. ב-24 בינואר 2023 פורסמה מועמדותו של הסרט לפרס אוסקר לסרט הבין-לאומי הטוב ביותר בטקס פרסי אוסקר ה-95.
בבלגיה הכפרית, שני נערים בני 13, לאו ורמי, הם החברים הכי טובים, שמפגינים חיבה אינטימית עמוקה זה לזה.
יש להם הרגל לישון אחד ליד השני באותה מיטה בחדר השינה של רמי.
הוריו של רמי, סופי ופיטר, מקבלים זאת ללא שיפוט ואוהבים את לאו כמו בנם השני.
משפחתו של לאו עוזרת בניהול העבודה החקלאית בחוות פרחים, בה אוהבים לאו ורמי לשחק יחד.
אחרי שבילו יחד קיץ חסר דאגות, שני הבנים מתחילים את לימודיהם בתיכון, ומוצאים את עצמם באותה הכיתה.
השניים רוכבים על אופניהם יחד בכל בוקר בדרכם לבית הספר, יושבים יחד בכיתה ומבלים יחד בהפסקות.
שלישיית חברות לכיתה שואלת את השניים בגלוי אם הם זוג.
לאו מכחיש זאת בתוקף, בעוד רמי אינו מגיב על כך.
לאו הופך לא רגוע עם התפיסה החיצונית הזאת, שכוללת מקרים של השמצות הומופוביות שמופנות אליו על ידי בנים ששמים לב לאינטימיות ביניהם.
בניסיון להימנע מנידוי, לאו מתחיל חברויות חדשות ומצטרף לקבוצת הוקי קרח, ממנה הוא מרחיק את רמי בכוונה.
לילה אחד, בעודו ישן אצל רמי, לאו מחליט לעבור לישון על מזרן נפרד.
כאשר הוא מתעורר, הוא מגלה את רמי ישן יחד איתו על המזרן.
השניים מתאבקים, תחילה בתור משחק אך בהמשך בצורה גסה וסוערת יותר ויותר, מה שמשאיר את רמי פגוע ומבולבל.
השניים לא מזכירים את האירוע בפני הוריהם.
לאורך שנת הלימודים, לאו מתרחק מרמי בהדרגה, למרות ניסיונותיו של רמי לאינטראקציה.
לאו מפסיק לישון אצל רמי, מתחיל לרכוב על אופניו עם תלמידים אחרים, ממשיך להשתתף בהוקי קרח, ומבלה יותר זמן בעבודה עם משפחתו בחווה.
רמי מתעמת עם לאו בסופו של דבר, ושואל אותו למה הם בקושי מבלים יחד יותר, ולאו מגיב בהתגוננות.
מבולבל וכועס, רמי תוקף את לאו והשניים נאבקים במגרש המשחקים מול התלמידים האחרים.
יום אחד, לאחר טיול כיתתי ממנו רמי נעדר, תלמידי הכיתה מתבשרים כי רמי התאבד.
לאו מאמין מיד כי ההתרחקות שלו מרמי היא הסיבה לכך.
עם זאת, הוא סוגר את רגשותיו מפני כולם, ומסרב לדבר ולשתף ברגשותיו במהלך הפגישות הטיפוליות בכיתה, אותן מציע בית הספר.
לאו לומד כי סופי היא שמצאה את גופתו של רמי.
העובדה שחבריו מתארים את רמי בהספדיהם בתור ילד שמח וידידותי מעוררת בלאו סלידה והתנגדות.
לאו מנסה, ללא הצלחה, לדכא את הכאב הפנימי שלו ולהסתיר אותו על ידי המשך התעסקות בהוקי קרח ובעבודה החקלאית עם משפחתו.
למרות שאף אחת מהחברויות החדשות שלו לא מתקרבת לקשר העמוק שחלק עם רמי, לאו מוצא נחמה וביטחון באחיו הגדול צ'ארלי.
לאחר הלווייתו של רמי, לאו מבין שהוא חייב לדבר עם סופי, מתוך רצון לשמור על הקשר איתה.
למרות זאת, לאו לא יכול לספר לה מה קרה בינו לבין רמי, מתוך פחד מתגובתה.
כאשר סופי ופיטר אוכלים ארוחת ערב יחד עם משפחתו של לאו, פיטר שואל את צ'ארלי לגבי תוכניותיו לעתיד.
פיטר וסופי פורצים בבכי לשמע התיאור, שכן הם מתאבלים על אובדן עתידו של רמי.
לאורך השנה לאו וסופי נפגשים מספר פעמים, כאשר באחת הפעמים לאו נכנס לחדרו של רמי.
סופי מסבירה לו כי חיפשה בחדר מכתב או הסבר, שיעזרו לה להבין מדוע בנה התאבד.
בתחילתה של חופשת הקיץ, לאו נוסע לבקר את סופי במקום עבודתה ללא הודעה מוקדמת.
כשהיא מסיעה אותו הביתה במכוניתה, לאו סופסוף מתוודה בפניה שהוא מאמין שהתאבדותו של רמי היא אשמתו, ונובעת מכך שהרחיק אותו ממנו.
סופי ההלומה מורה ללאו לצאת מהרכב, והוא יוצא ובורח אל עבר היער הסמוך.
סופי רודפת אחריו, ולבסוף היא מוצאת אותו ומחבקת אותו ברוך ובנחמה, תוך שהם בוכים יחד.
בכך הם מצליחים למצוא סגירת מעגל לאבלם המשותף.
זמן מה מאוחר יותר, לאו מנסה לבקר שוב את סופי, אך מגלה שהיא ופיטר עזבו את הבית, והותירו אותו ריק.
לאו חוצה את השדה בו הוא ורמי נהגו לרוץ יחד, נזכר בקשר ביניהם, וסופסוף מרשה לעצמו להתאבל על רמי.
אדן דמברין – לאו (Léo)
גוסטב דה ואלה – רמי (Rémi)
אמילי דקן – סופי, אמו של רמי
לאה דרוקר – נטלי, אמו של לאו
קווין יאנסנס – פיטר, אביו של רמי
איגור ואן דסל – צ'ארלי, אחיו הגדול של לאו
מארק וייס – איב, אביו של לאו
לאון בטיי - בפטיסט, חברם לכיתה של לאו ושל רמי
ב-19 בדצמבר 2018 פורסם כי לוקאס דונט מפתח סרט המשך לסרט הבכורה שלו, הסרט זוכה פרס מצלמת הזהב, נערה.
הכותב אנג'לו טיכסנס והמפיק דירק אימפנס חברו מחדש לדונט למטרות עבודה על הסרט החדש.
דונט סיפר על הסרט כי "זה הולך להיות שונה, אבל גם בסגנון דומה לזה של נערה" וכי "במרכז הסרט תעמוד דמות קווירית".
בכתיבת הסרט, דונט קיבל השראה מספרה של הפסיכולוגית ניובה וויי "Deep Secrets: Boys' Friendships and the Crisis of Connection", אשר מתארת את מחקרה על אינטימיות בקרב נערים מתבגרים.
דונט קרא לסרט על שם "חברות קרובה" (close friendship), מונח שחוזר על עצמו בספר.
לא היו התפתחויות נוספות עד ב-23 ביולי 2020, כאשר פורסם כי דונט קבע אודישנים פתוחים לליהוק שני תפקידים ראשיים של בנים, שאמורים להיות מיועדים לשחקנים חובבים, כאשר הליהוק הסופי מתוכנן לסוף אוגוסט.
בנוסף, הצילומים תוכננו להתחיל בקיץ הבא.
האודישנים היו פתוחים לדוברי צרפתית והולנדית כאחד, ולאחר הליהוק דונט החליט לצלם את הסרט בצרפתית.
ב-20 באוקטובר 2020 הוכרז כי שמו של הסרט יהיה "Close", וכי חברת ההפצה הבינלאומית The Match Factory הצטרפה לפרויקט.
אחיו של דונט, מישיאל, הצטרף גם הוא לצוות ההפקה.
ב-29 ביוני 2021 הסרט הופיע ברשימת המימון של קרן התמיכה התרבותית של מועצת אירופה, Eurimages , כאשר הקרן מקציבה 300,000€ לתמיכה בסרט.
שלב הצילומים החל ב-9 ביולי 2021. עם תחילת ההפקה, הוכרז כי אמילי דקן ולאה דרוקר לוהקו לתפקידים ראשיים.
דונט סיפר על הסרט כי "שלוש שנים לאחר הטיול המדהים של 'נערה', טוב להפליא להיות בחזרה על הסט, עם הצוות והשחקנים המוכשרים האלה, במיוחד כשהסיפור הזה קרוב לליבי".
הקרנת הבכורה העולמית של הסרט הייתה כחלק מהתמודדות על פרס דקל הזהב במסגרת פסטיבל קאן ב-26 במאי 2022, שם מאוחר יותר הוא זכה בפרס גרנד פרי.
הסרט הוקרן גם כחלק מהתחרות בפסטיבל הסרטים של סידני , במהלכו הוא זכה בפרס הסרט הטוב ביותר.
הסרט יצא לאקרנים בצרפת בהפצת Diaphana Distribution ב-1 בנובמבר 2022, ובבנלוקס בהפצת Lumière ב-2 בנובמבר.
הסרט הוקרן לראשונה בארצות הברית באמצעות A24 ב-27 בינואר 2023, לאחר שבוע הקרנה מוגבל בניו יורק ובלוס אנג'לס שהחל ב-2 בדצמבר 2022.
הסרט שודר לראשונה בישראל במסגרת פסטיבל הסרטים הבינלאומי חיפה באוקטובר 2022, במסגרתו זכה בפרס כרמל לסרט הטוב ביותר.
בהמשך הוא עלה לאקרנים בבתי קולנוע ברחבי ישראל ב-2 במרץ 2023.
בקאן, שירות הסטרימינג Mubi רכש זכויות להפצת הסרט ב, באירלנד, באמריקה הלטינית, בטורקיה ובהודו.
באתר Rotten Tomatoes, צבר הסרט 91% אחוזי תמיכה, בהתבסס על 134 ביקורות, עם ציון ממוצע של 8.4/10. באתר נכתב "כל כך מרגש במשך רוב זמן ההקרנה שלו, שאפילו סיום מניפולטיבי לא היה יכול להרוס את החוויה.
'קירבה' הוא מבט עדין ועוצמתי על תמימות הילדות שאבדה.".
באתר Metacritic, שמשתמש בשיטה של ממוצע משוקלל, קיבל הסרט 81 נקודות מתוך 100, בהתבסס על 33 ביקורות, ציון שמעיד על "הערכה אוניברסלית".
הסרט הרשים את המבקרים בזכות התסריט והבימוי של דונט, שהטכניקה הקולנועית שלו, כמו גם המבנה הנרטיבי שלו, זכו לשבחים על יכולתם להתמודד עם נושאים של התבגרות ויציאה מהארון.
המבקרים שיבחו גם את ביצועם של צוות השחקנים בסרט.
הסרט נקשר לסרטו של לוקה גואדנינו משנת 2017, "קרא לי בשמך".
מבקר הקולנוע פיטר בראדשו, שכתב ביקורת עבור הגרדיאן, נתן לסרט ציון של 4/5, וכתב שהסיפור בסרט הוא "מטריד" בכך ש"למרות שבני נוער נבונים כנראה עוסקים היום בנושאים של מערכות יחסים ובסוגיות של להט"ב; ...
הרס של חברות עזה הוא מזעזע".
בראדשו ציין גם כי הוא מוצא במערכת היחסים בין שתי הדמויות הראשיות את היכולת "להתקומם על מה שמסתכם בכניעה לא נאמנה להומופוביה", מאחר ש"לא קיים עדיין ניסיון החיים הבוגר שיעזור להם להתמודד".
העיתונאי התרשם לטובה מיכולות המשחק של השחקנים, כאשר הוא מכנה את דה ואלה ודמברין "מצוינים" ואת דקן ודרוקר "הופעות יקרות ערך".